Fundargerð 19. fundur skipulagsnefndar Svalbarðsstrandarhrepps 2010 - 2014 , haldinn í ráðhúsinu Svalbarðseyri , miðvikudaginn 3. október 2012 kl. 17:00 . Fundinn sátu : Anna Fr. Blöndal formaður , Stefán H. Björgvinsson varaformaður , Sigurður Halldórsson 2. varamaður og Jón Hrói Finnsson sveitarstjóri . Fundargerð ritaði : Jón Hrói Finnsson , sveitarstjóri . 1. 1209026 - Umsókn um breytta aðkomu og leyfi fyrir bráðabirgðaaðstöðuÍ bréfi frá 17. september 2012 óskar Þröstur Sigurðsson , fyrir hönd Kjarnafæðis ehf. eftir leyfi til að fjarlægja graseyjur á mörkum lóðar vinnsluhúsnæðis fyrirtækisins á Eyrinni og afmarka götuna þess í stað með kantsteini . Jafnframt óskar hann eftir leyfi skipulagsnefndar fyrir starfsmannagámi og skýli við inngang á austurhlið nýbyggingar sem nú er risin , sbr. meðfylgjandi afstöðumynd . Skipulagsnefnd samþykkir að byggingarleyfi verði veitt fyrir starfsmannaskúr og skýli eins og sýnt er á uppdrætti með því fororði að vel og snyrtilega verði gengið frá mannvirkinu . Leyfi verði veitt með því skilyrði að mannvirkin verði fjarlægð eftir eitt ár . Þar sem sýnt þykir að framkvæmdin varði ekki hagsmuni nágranna hvað varðar landnotkun , útsýni , skuggavarp eða innsýn samþykkir skipulagsnefnd að nýta heimild í 3. mgr. 44 gr. skipulagslaga nr. 123 / 2010 til að falla frá grenndarkynningu . Skipulagsnefnd gerir ekki athugasemdir við breytingar á aðkomu að vinnsluhúsnæðinu og að graseyjur á svæðinu verði fjarlægðar , að því tilskildu að vel verði gengið frá yfirborði og akstursleiðin , þ.e. Svalbarðseyrarvegur , verði skilmerkilega aðgreind frá athafnasvæði fyrirtækisins . Skipulagsnefnd setur að skilyrði að kantsteinn sá sem vísað er til í erindinu verði á mörkum lóðar fyrirtækisins eða innan þeirra til að skerða ekki möguleika á að sett verði gangstétt meðfram Svalbarðseyrarvegi þegar deiliskipulag svæðisins liggur fyrir . Fleira ekki gert . Fundi slitið kl. 18:00 .